CONTRACT PRESTARI SERVICII

Cadastru si topografie

nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_

1. Preambul

În temeiul dispozitiilor Legii 98/2016 privind achizițiile publice cu modificările și completările ulterioare s-a încheiat prezentul contract de prestari de servicii, între:

**MUNICIPIUL PLOIESTI**, cu sediul in Ploiesti, Piata Eroilor nr.1A, nr. telefon 0244-516699, nr. fax 0244-513829, cod fiscal 2844855, cont RO43TREZ510103203030X, deschis la Trezoreria Ploiesti, reprezentat prin **dl. Politeanu Mihai-Laurentiu, Primar**, în calitate de achizitor, pe de o parte,

şi

**..........................**, cu sediul .........., Str. ................., Jud. ............, numar telefon: ..............., e-mail: ................, Certificat de inmatriculare/inregistrare .................... ..........., cod fiscal ..................., cont ........................, deschis ....................., reprezentata prin **......................**, în calitate de Prestator, pe de altă parte,

2.**Definiţii**

2.1. În prezentul contract următorii termeni vor fi interpretaţi astfel:

a) contract - prezentul contract şi toate anexele sale;

b) achizitor şi prestator - părţile contractante, aşa cum sunt acestea numite în prezentul contract;

c) preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d ) servicii - activităţile a căror prestare face obiectul contractului;

**e**) forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f) zi - zi calendaristică; an - 365 de zile.

3.**Interpretare**

3.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2. Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

Clauze obligatorii

4.**Obiectul principal al contractului**

4.1. Prestatorul se obligă să presteze **servicii de cadastru si topografie**.

4.2. Achizitorul se obligă să plătească preţul convenit în prezentul contract pentru serviciile prestate.

5.**Preţul contractului**

5.1. Preţul convenit pentru îndeplinirea contractului, plătibil prestatorului de către achizitor, conform ofertei, este de **....................** **lei**, **la care se adauga TVA**.

**5.2.** Prețul contractului este ferm pe toată perioada derulării acestuia și nu se actualizează.

**5.3.** Plata serviciilor prestate se va efectua în baza următoarelor documente justificative:

a) factura fiscală întocmită în conformitate cu prevederile legale;

b) procesele verbale de predare-primire semnate, fara obiectiuni, de părți.

**5.4.** Potrivit art.8 alin.1 litera b) din Ordinul nr.16/2019 privind aprobarea tarifelor pentru serviciile furnizate de Agentia Nationala de Cadastru si Publicitate sunt scutite de la plata tarifelor … ***„serviciile prevazute la cap.1 si 2 din anexa, solicitate atat in regim normal, cat si in regim de urgenta de catre autoritatile si institutiile din administratia publica centrala si locala,…, cu privire la imobilele aflate in patrimoniul statului si al unitatilor administrativ teritoriale. Intabularea dreptului de administrare sau de folosinta cu titlu gratuit este scutita de tarif, atat in regim normal, cat si in regim de urgenta”.***

6. **Durata contractului**

6.1. Contractul produce efecte de la data inregistrarii la autoritatea contractanta, dupa semnarea acestuia de catre ambele parti, pâna la îndeplinirea integrală a obligaţiilor de către parţile contractante.

**6.2.1. Termenele de predare** sunt urmatoarele:

* + Pentru punctele **1, 4, 10** si **11** din ***Anexa nr.1*** la Caietul de sarcini – *Lista imobilelor Proprietatea Municipiului Ploiesti ce fac obiectul contractului de servicii de intocmire operatiuni cadastrale asupra bunurilor proprietatea Municipiului Ploiesti -*termenul de predare a documentatiilor spre verificare la Municipiul Ploiesti este de **25 zile lucratoare** (de la data lansarii comenzii), de **depunere** la O.C.P.I. Prahova - **1 zi lucratoare** (in ziua sau cel mult a doua zi lucratoare de la data punerii la dispozitie a actelor necesare) si de depunere a documentatiilor avizate O.C.P.I. Prahova **este de 25 zile lucratoare de la data predarii firmei prestatoare a actelor necesare depunerii documentatiei la aceasta institutie**.
  + Pentru punctele **2, 3, 5, 6,** 7, **8, 9, 12 si 13** din ***Anexa nr.1*** la Caietul de sarcini – *Lista imobilelor Proprietatea Municipiului Ploiesti ce fac obiectul contractului de servicii de intocmire operatiuni cadastrale asupra bunurilor proprietatea Municipiului Ploiesti -* termenul de predare a documentatiilor spre verificare la Municipiul Ploiesti este de **15 zile lucratoare** (de la data lansarii comenzii) de **depunere** la O.C.P.I. Prahova - **1 zi lucratoare** (in ziua sau cel mult a doua zi lucratoare de la data punerii la dispozitie a actelor necesare), si de depunere a documentatiilor avizate O.C.P.I. Prahova **este de 15 zile lucratoare de la data predarii firmei prestatoare a actelor necesare depunerii documentatiei la aceasta institutie**.

Pentru depasirea acestor termene se vor percepe penalitati de intarziere.

**6.2.2.** Prin "termenul de execuţie" se înţelege durata de timp de la data mentionată în comanda scrisă ce va fi transmisă (prin e-mail/fax/postă) de către achizitor până la depunerea la Registratura Municipiului Ploieşti a documentelor cadastrale emise de către Oficiul de Cadastru şi Publicitate Imobiliară Prahova (încheierea de carte funciară, extras de carte funciară pentru informare, plan de amplasament şi delimitare şi anexele corespunzătoare documentaţiilor etc.) atât în format letric - suport hârtie cât şi în format electronic fişier tip “.dwg” sau “.dxf”.

**6.2.3.** Achizitorul poate transmite comanda pentru una sau mai multe documentatii cadastrale simultan care fac obiectul contractului.

7. **Executarea contractului**

7.1. Executarea contractului începe de la data transmiterii comenzii de catre achizitor prestatorului.

8. **Documentele contractului**

**8.1.** Documentele contractului sunt:

a) caietul de sarcini;

b) propunerea tehnico-financiara;

c) garantia de buna executie;

d) acte aditionale, daca exista

9. **Obligaţiile principale ale prestatorului**

9.1. Prestatorul se obligă să presteze serviciile la standardele şi sau performanţele prezentate în propunerea tehnică, anexă la contract.

9.2. Prestatorul se obligă să presteze serviciile, în conformitate cu obligaţiile asumate prin prezentul contract si in termenele stabilite în acesta.

**9.3.** **(1)** Prestatorul se obligă să intocmeasca documentaţia cadastrala într-un dosar unic, ce include atât partea tehnică necesară recepţiei cadastrale, cât şi actele juridice necesare înscrierii în cartea funciară.

**(2)** După recepţia cadastrală şi înscrierea documentaţiei în cartea funciară, i se eliberează încheierea de carte funciară, extrasul de carte funciară pentru informare şi planul de amplasament si delimitare a imobilului, precum şi orice alte documente prevăzute de legislaţia în vigoare.

**(3)** Prestatorul se obliga ca, prin realizarea serviciilor de cadastru şi topografie, sa asigure:

(a) Identificarea, măsurarea bunului şi realizarea planului de amplasament şi delimitare în conformitate cu prevederile Legii nr.7/1996 a cadastrului şi a publicităţii imobiliare, cu modificările şi completările ulterioare şi ale celorlalte acte normative incidente;

(b) Întocmirea, recepţionarea şi avizarea documentaţiei cadastrale de către Oficiul de Cadastru şi Publicitate Imobiliară Prahova şi obţinerea încheierii de înscriere în cartea funciară, a extrasului de carte funciară pentru informare.

**9.4.** Orice diferenta reiesita din masuratori in plus sau minus nu poate reprezenta o pretentie financiara.

9.5. Prestatorul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

10.**Obligaţiile principale ale achizitorului**

10.1. Achizitorul se obligă să plătească preţul convenit în prezentul contract pentru serviciile prestate.

10.2. Achizitorul se obligă să plătească preţul către prestator în termen de 30 zile de la emiterea facturii de către acesta, in baza receptiei, fara obiectiuni, a serviciilor si documentatiilor care fac obiectul contractului.

**10.3.** Achizitorul se obliga să plătească toate taxele necesare obţinerii avizelor/acorduri de la instituţiile avizatoare.

11.**Sancţiuni pentru neîndeplinirea culpabilă a obligaţiilor**

11.1 – (1) În cazul în care prestatorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din serviciile si/sau lucrarile pentru care a primit ordinul de incepere, pentru fiecare zi de intarziere pana la indeplinirea efectiva a obligatiei.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referinta a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 – (1)-În cazul în care achizitorul nu onorează facturile în termen prevazut la art. 10.2, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.2, acesta va notifica executantului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.4 - Pact comisoriu

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre

achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazul in care intervine sanctiunea rezilierii, prestatorul datoreaza achizitorului daune-interese in cuantum de 20% din valoarea contractului, fara TVA.

(3) In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(4) In caz de reziliere a contractului achizitorul datoreaza prestatorului, cu titlu de daune compensatorii o suma egala cu 20% din valoarea contractului, fara TVA.

11.5 – Raspunderea juridica a prestatorului conform alineatelor precedente ale art.11 pentru neindeplinirea sau indeplinirea necorespunzatoare a obligatiilor din prezentul contract va putea fi angajata si dupa expirarea duratei contractului.

Clauze specifice

12.**Alte responsabilităţi ale prestatorului**

12.1. Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

**12.2.** Prestatorul se obligă să supravegheze prestarea serviciilor, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

12.3. Prestatorul este pe deplin responsabil pentru prestarea serviciilor în conformitate cu termenul de prestare convenit cu achizitorul. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.**Alte responsabilităţi ale achizitorului**

13.1. Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a solicitat si pe care le consideră necesare îndeplinirii contractului.

**14.Garanţia de bună execuţie a contractului**

14.1 – (1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) Garantia de buna executie se constituie de catre prestator in scopul asigurarii achizitorului de indeplinirea cantitativa, calitativa si in perioada convenita a contractului.

(3) Garantia astfel constituita este destinata acoperirii eventualelor prejudicii suferite de achizitor in executarea prezentului contract, inclusiv in cazul rezilierii contractului din motive imputabile prestatorului, precum si in cazul prejudiciilor produse in realizarea obiectului contractului, din vina prestatorului ori in alte situatii prevazute de lege. In cazul in care prejudiciul produs achizitorului este mai mare decat cuantumul garantiei de buna executie, prestatorul este obligat sa-l despagubesca pe achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din din Legea nr. 98/2016 privind achiziţiile publice, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) Dovada constituirii garantiei de buna executie se va face in termen de maxim 5 zile lucratoare de la data semnarii contractului.

(6) In cazul neindeplinirii obligatiei prevazute la alineatele precedente achizitorul are dreptul de a aplica sanctiunea instituita de art.11.

14.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 14.1 alin. (4).

14.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

14.4 – Autoritatea contractanta are obligatia de a restitui valoarea garanţiei de bună execuţie, in cel mult 14 zile de la data indeplinirii de catre acesta a obligatiilor asumate prin contract, daca nu a ridicat pana la acea data pretentii asupra ei.

15.**Recepţie şi verificări**

15.1. Achizitorul are dreptul de a verifica modul de prestare a serviciilor si de elaborare a documentatiei/documentatiilor de catre prestator pentru a stabili conformitatea lor cu prevederile contractului.

15.2. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

**15.3** Achizitorul va efectua verificarea documentatiei depuse de catre prestator la Registratura Primariei Municipiului Ploiesti sau prin e-mail la adresa: registratura@ploiesti.ro sau [patrimoniu@ploiesti.ro,](mailto:patrimoniu@ploiesti.ro) respectiv a documentelor cadastrale emise de către Oficiul de Cadastru şi Publicitate Imobiliară Prahova (încheierea de carte funciară, extras de carte funciară pentru informare, plan de amplasament şi delimitare şi anexele corespunzătoare documentaţiilor etc.) în termen de 5 zile lucratoare de la data primirii.

16. **Începere, finalizare, întârzieri, sistare**

16.1. Prestatorul are obligaţia de a începe prestarea serviciilor în timpul cel mai scurt posibil de la primirea comenzii.

16.2. În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord, prin act aditional:

a) prelungirea perioadei de prestare a serviciului;

b) totalul cheltuielilor aferente, dacă este cazul, care se vor adăuga la preţul contractului.

16.3. Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare trebuie finalizate în termenul convenit de părţi, termen care se calculează de la data începerii prestării serviciilor.

16.4. Dacă pe parcursul îndeplinirii contractului prestatorul nu respectă graficul/termenul de prestare, acesta are obligaţia de a notifica acest lucru, în timp util, achizitorului. Modificarea graficul/termenul de prestare se face cu acordul părţilor, prin act adiţional.

16.5. În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

17.**Ajustarea preţului contractului**

17.1. Pentru serviciile prestate, plata datorată de achizitor prestatorului este pretul declarat in propunerea financiara, anexa la contract, care este ferm şi nu se actualizează.

18.**Amendamente**

18.1. Părţile contractante au dreptul, pe durata derulării contractului, de a conveni modificarea clauzelor contractuale, prin act adiţional, numai cu respectarea dispozitiilor art.221 din Legea nr.98/2016 privind achizitiile publice, cu modificarile si completarile ulterioare.

19.**Forţa majoră**

19.1. Forţa majoră este constatată de o autoritate competentă.

19.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5. Dacă forţa majoră acţionează sau se estimează ca va acţiona o perioadă mai mare de 1 luna, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**20. Incetarea contractului**

**20.1** - Contractul inceteaza de drept:

a) prin implinirea duratei pentru care a fost incheiat, conform art.6;

b) in cazul falimentului prestatorului, conform art. 11.3;

c) in caz de forta majora conform art. 19.5;

d) in caz de reziliere a contractului, in situatiile si conditiile prevazute in acesta;

e) prin acordul partilor.

21.**Soluţionarea litigiilor**

21.1. Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

21.2. Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente din România.

22.**Limba care guvernează contractul**

22.1. Limba care guvernează contractul este limba română.

23.**Comunicări**

23.1. Orice comunicare dintre părţi, referitoare la îndeplinirea prezentului contract, trebuie să fie transmisă în scris.

**23.2.** Orice document scris trebuie înregistrat atât în momentul transmiterii, cât şi în momentul primirii.

23.3. Comunicările între părţi se pot face şi prin telefon sau e-mail, cu condiţia confirmării în scris a primirii comunicării.

24.**Legea aplicabilă contractului**

24.1. Contractul va fi interpretat conform legilor din România.

Părţile au înţeles să încheie azi ......................... prezentul contract în două exemplare, câte unul pentru fiecare parte.

**ACHIZITOR,** **PRESTATOR,**

**Municipiul Ploiesti**

**Primar,**

**Politeanu Mihai-Laurentiu**